  Майя Бывальцева Тулысысен Удмуртиын 5 сюрс 911 адями лемтэй мертчиськемен эмъюртэ вазиськиз. Со пӧлын 1 сюрс 190 пиналъёс. Со сярысь Роспотребнадзорлэн элькунъя управлениезлэн пресс-службаез ивортӥз. Шугадӟонэ шедемъёс тужгес трос Ижкарын – 3 сюрс 125 адями, Воктаын – 404. Гурт ёросъёсын вазиськисьёс уногес вал Можга ёросын – 190 учыр, Ува – 137, Шаркан – 131, Кез – 129, Эгра – 129. Нюлэсъёсын гинэ сак луоно ӧвӧл, паркъёсын но. Озьы, Ижкарын лемтэй мертчиськон учыръёс пусъемын Киров нимо паркын (39 учыр), Кызьпу арамаын (3), Оружейник Драгунов нимо скверын (6), А. Л. Титов нимо скверын (2), Горький нимо гужем садын (2), озьы ик Лымшор шайвылын (24), Кеныысь шайвылын (15), Александровской шайвылын (13), Хохрякиысь шайвылын (1). Тодэ вайытом, 29-тӥ куартолэзёзь Роспотребнадзорлэн Удмурт Элькунъя управленияз лемтэй энцефалитэз алонъя ӟырдыт телефон линия ужалоз.  Тегъёс: Тазалык Ижкар Роспотребнадзор Удмуртия лемтэй  